AVIZUL COMISIEI în conformitate cu articolul 294 alineatul (7) litera (c) din Tratatul privind funcţionarea Uniunii Europeneprivind amendamentul[amendamentele] Parlamentului Europeanla poziţia Consiliului referitoare la propunerea de DIRECTIVĂ A PARLAMENTULUI EUROPEAN ȘI A CONSILIULUIde modificare, în ceea ce privește microentitățile, a Directivei 78/660/CEE a Consiliului privind conturile anuale ale anumitor forme de societăți comerciale /* COM/2012/01 final - 2009/0035 (COD) */





2009/0035 (COD) AVIZUL COMISIEI în conformitate cu articolul 294 alineatul (7) litera (c) din Tratatul privind funcționarea Uniunii Europene privind amendamentul[amendamentele] Parlamentului European la poziția Consiliului referitoare la propunerea de DIRECTIVĂ A PARLAMENTULUI EUROPEAN ȘI A CONSILIULUI de modificare, în ceea ce privește microentitățile, a Directivei 78/660/CEE a Consiliului privind conturile anuale ale anumitor forme de societăți comerciale (Text cu relevanță pentru SEE) 1. Introducere În conformitate cu articolul 294 alineatul (7) litera (c) din Tratatul privind funcționarea Uniunii Europene, Comisia emite un aviz cu privire la amendamentele propuse de Parlamentul European în a doua lectură. Comisia prezintă în continuare avizul său cu privire la amendamentele propuse de Parlament. 2. Istoricul dosarului Data transmiterii propunerii către Parlamentul European și către Consiliu [document COM(2009) 83 final – 2009/0035 COD]: || 26.2.2009 Data avizului Comitetului Economic și Social European: || 15.7.2009 Data poziției Parlamentului European în primă lectură: || 10.3.2010 Data adoptării poziției Consiliului: || 12.9.2011 Data acordului COREPER asupra compromisului la a doua lectură: || 23.11.2011 Data Rezoluției legislative a Parlamentului la a doua lectură: || 13.12.2011 3. Obiectivul propunerii Comisiei Propunerea Comisiei a fost adoptată în contextul inițiativei pentru o mai bună legiferare. Acordând statelor membre posibilitatea de a excepta microentitățile de la cerințele celei de-a patra Directive privind dreptul societăților comerciale[1], scopul propunerii a fost de a simplifica și a îmbunătăți cadrul de reglementare existent, astfel încât să se limiteze obligațiile de informare care decurg din cerințele contabile impuse microentităților din UE, pentru: · a reduce sarcina administrativă; și · a permite alinierea cerințelor de raportare ale microentităților la nevoile reale ale utilizatorilor conturilor și ale celor care pregătesc conturile. 4. Avizul Comisiei privind amendamentele Parlamentului European Avizul Parlamentului European la a doua lectură este un compromis echilibrat, care conține un număr limitat de amendamente la poziția Consiliului. Apropiindu-se de propunerea inițială a Comisiei și cu scopul de a da mai multor microentități posibilitatea de a beneficia de un regim simplificat, Parlamentul European majorează criteriile de mărime care definesc microentitățile, și anume: maximum 10 angajați, o cifră de afaceri netă maximă de 700 000 de euro și/sau un bilanț total maxim de 350 000 EUR (trebuie îndeplinite două din trei criterii). În considerentul (9), Parlamentul clarifică domeniul de aplicare a exceptării de la cerințele de publicare prevăzute de poziția Consiliului. În consecință, informațiile privind bilanțul microentităților depus la registrele publice ar trebui să poată fi obținute de cei interesați în urma depunerii unei cereri, iar microentitățile nu ar trebui să mai fie obligate să comunice aceste informații prin publicare în monitorul oficial, sau prin alte mijloace cu aceeași eficiență. O cuprinzătoare clauză de revizuire invită Comisia să prezinte, în termen de cel mult cinci ani de la intrarea în vigoare, un raport cu privire la situația microentităților, ținând seama, în special, de numărul de întreprinderi care se încadrează la nivel național în criteriile de mărime, precum și de reducerea, la nivel național, a sarcinilor administrative care decurge din exceptarea de la cerința de publicare. În final, Parlamentul elimină, cu consimțământul Comisiei, încurajarea statelor membre de a întocmi tabele de corespondență. Poziția Parlamentului European este rezultatul unui compromis obținut în cadrul convorbirilor în trei, care au avut loc la 9 noiembrie 2011. 5. Concluzie În conformitate cu articolul 293 alineatul (2) din Tratatul privind funcționarea Uniunii Europene, Comisia acceptă amendamentele votate de Parlamentul European la a doua lectură, conform textului compromisului redat mai sus. [1] Directiva 78/660/CEE din 25 iulie 1978 în temeiul articolului 54 alineatul (3) litera (g) din tratat, privind conturile anuale ale anumitor forme de societăți comerciale, JO L 222, 14.8.1978, p. 11.